Ysgol y Preseli

Ysgol gyfun gymunedol, ddwyieithog yw Ysgol y Preseli, Fe'i lleolir yng Nghrymych, gogledd Sir Benfro. Yn 2008 dathlodd yr ysgol ei phen-blwydd yn 50 oed. Mr Michael Davies yw'r prifathro presennol.

Daw'r disgyblion i'r ysgol o tua 30 o ysgolion cynradd: tua mil ohonynt, gan gynnwys tua 170 yn y chweched dosbarth; mae hyn yn gynnydd o tua 40% ers arolygiad 1997. Mae mwyafrif y myfyrwyr yn aros ymlaen yn y chweched dosbarth ar ôl cwblhau eu harholiadau TGAU.

Mae pob disgybl yn siarad Cymraeg er mai dim ond 30% o'r disgyblion sydd o gartrefi lle mae'r Gymraeg yn brif iaith y cartref. Addysgir pob pwnc ar wahân i fathemateg a gwyddoniaeth hyd at lefel TGAU drwy gyfrwng y Gymraeg.

Mae theatr, canolfan hamdden, meysydd chwarae, llyfrgell a chanolfan iechyd i'w cael yn yr ysgol, caiff y cyfleusterau eu defnyddio gan y gymuned yn ogystal â'r ysgol ei hun.

Ar 13 Ebrill 2006, fe ddiarddelwyd yr athrawes fathemateg, Helen Bowen o'r ysgol am 'wella' gwaith cwrs TGAU. Diswyddwyd hi'n dilyn cael ei chanfod yn euog o ymddygiad proffesiynol annerbyniadwy gan banel y Cyngor Addysgu Cyffredinol, cafodd ei thrwydded dysgu ei ddiarddel am bedair blynedd.

Yn Hydref 2020, cadarnhaodd y pennaeth Michael Davies ei ymddeoliad, ac o ganlyniad, penodwyd Mrs Rhonwen Morris fel pennaeth, gan ei gwneud hi yn y pennaeth benywaidd cyntaf i'r ysgol ei gael yn ei hanes.

Cyn-ddisgyblion Nodedig
''Gweler hefyd y categori Pobl addysgwyd yn Ysgol y Preseli
 Joe Allen, pêl-droediwr
 Steffan Evans, comedïwr yn y Gymraeg a Saesneg
 Brian Williams, cyn chwaraewr rygbi'r undeb
 Jane O'Brien, cyflwynydd BBC World News America a gohebydd BBC yn America
 Garry Jenkins, awdur, mwyaf adnabyddus am A Street Cat Named Bob
 Angharad James, pêl-droediwr

Cyfeiriadau

Dolenni allanol
Gwefan Ysgol y Preseli 

Preseli
Preseli
Categori:Sefydliadau 1908